Градска општина Звездара Припрема и вођење седница општ. Већа и СО ПР.553.01

Издање 1 Ревизија 3

XI број 06 -44/17

Веће Градске општине Звездара на седници одржаној 25. 12. 2017. године, на основу члана 58. Закона о запосленима у аутономној покрајини и јединицама локалне самоуправе („Службени гласник РС“ број 21/2016), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“ број 88/16), члана 32. Одлуке о Управи Градске општине Звездара („Службени лист града Београда“ број 107/16, 132/16, 28/17 и 72/17), члана 15. Одлуке о правобранилаштву Градске општине Звездара („Службени лист града Београда“, бр. 86/14 и 85/15), на предлог начелника Управе Градске општине Звездара, усвојило је обједињен

П Р А В И Л Н И К

О ИЗМЕНИ И ДОПУНИ ПРАВИЛНИКА О

ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У

УПРАВИ ГРАДСКЕ ОПШТИНЕ И ОПШТИНСКОМ ПРАВОБРАНИЛАШТВУ

ГРАДСКЕ ОПШТИНЕ ЗВЕЗДАРА

Члан 1.

У Правилнику о организацији и систематизацији радних места у Управи Градске општине и Општинском правобранилиштву Градске општине Звездара XI бр. 06-50 од 29.11.2016. године, 06-57 од 28.12.2016. године, 06-2 од 13.01.2017. године, 06-8 од 23.02.2017.године, 06-16 од 18.05.2017. године, 06-22 од 20.07.2017. године, и 06-34 од 17.10.2017.године, у члану 2. став 3. број систематизованих радних места са предвиђеним бројем извршилаца у обједињеном Правилнику мења се и гласи:

|  |  |  |  |
| --- | --- | --- | --- |
|  | Број радних места | | Предвиђен број извршилаца |
| **Постављена лица у Управи Градске општине** | 3 радна места | | 3 извришиоца |
| **Службеник на положају –**  **I група** | 1 радно место | | 1 службеник |
| **Службеник на положају – II група** | 1 радно место | | 1 службеник |
|  | | | |
| **Службеници - извршиоци** |  |  | |
|  |  |  | |
| Самостални саветник | 38 радних места | 38 службеника | |
| Саветник | 33 радних места | 57 службеника | |
| Млађи саветник | 24 радна места | 31 службеника | |
| Сарадник | 9 радних места | 12 службеника | |
| Млађи сарадник | 6 радних места | 6 службеника | |
| Виши референт | 31 радно место | 51 службеник | |
| Референт | 1 радно место | 1 службеник | |
| Млађи референт | 1 радно место | 1 службеник | |
| **Укупно:** | **142 радна места** | **196 службеника** | |
| **Намештеници** | **Број радних места** | **Број намештеника** | |
| Прва врста радних места | 0 радних места | 0 радних места | |
| Друга врста радних места | 0 радних места | 0 радних места | |
| Трећа врста радних места | 1 радно место | 1 намештеник | |
| Четврта врста радних места | 3 радна места | 7 намештеника | |
| Пета врста радних места | 0 радних места | 0 радних места | |
| **Укупно:** | **4 радна места** | **8 намештеника** | |

Укупан број систематизованих радних места у Управи Градске општине је 152 и то:

* 3 радна места за постављена лица,
* 2 радна места за службенике на положају,
* 143 радна места за службенике на извршилачким радним местима и
* 4 радна места намештеника

Укупан број предвиђених извршилаца на систематизованим радним местима у Управи Градске општине је 210, и то:

* 3 постављена лица
* 2 службеника на положају
* 197 службеника на извршилачким радним местима
* 8 намештеника

Укупан број систематизованих радних места у Општинском правобранилаштву је 4, и то :

* 2 радна места за постављена лица
* 2 радна места за службенике на извршилачким радним местима

Укупан број предвиђених извршилаца на систематизованим радним местима у Општинском правобранилаштву је 8, и то:

* 4 постављена лица
* 4 службеника на извршилачким радним местима

Укупан број систематизованих радних места у обједињеном Правилнику је 156 радних места, а предвиђен број извршилаца на систематизованим радним местима је 218.

Члан 2.

У истом Правилнику, у члану 30. тачка 6.2. Унутрашње организационе јединице, подтачка 6.2.1. Одељење за грађевинске послове, Одсек за грађевинске послове, радно место под редним бројем 4, управно-правни послови из грађевинске области – I, брише се у целости.

Члан 3.

У истом Правилнику, исти члан, иста тачка, подтачка 6.2.2 Одељење за имовинско-правне и стамбене послове, Одсек за имовинско-правне послове, код радног места под редним бројем 9. шеф Одсека, код описа послова поред постојећег уписује се:

„ води и друге управне поступке по налогу начелника Одељења.“

У осталом делу радно место остаје непромењено.

Члан 4.

У истом Правилнику, исти члан, иста тачка, подтачка 6.2.2 Одељење за имовинско-правне и стамбене послове, Одсек за имовинско-правне послове, радно место под редним бројем 10. имовинско-правни послови, мења назив у имовинско-правни и стамбени послови, а код описа послова поред постојећег уписује се и:

„припрема документацију за доношење решења и доноси решења о регистрацији управника стамбених заједница, као и закључака о одбацивању пријаве; уноси у базу података имена нових управника стамбених заједница; обавља службену коресподенцију са управницима стамбених заједница и обавештава надлежне службе о управницима и њиховим мандатима; води управни поступак за исељење бесправно усељених лица и доноси решења о исељењу и закључке о дозволи извршења.“

У осталом делу радно место остаје непромењено.

Члан 5.

У истом Правилнику, исти члан, иста тачка, подтачка 6.2.2 Одељење за имовинско-правне и стамбене послове, Одсек за имовинско-правне послове, радно место број 11. послови укњижбе и евиденције непокретности и сачињавање анекса уговора и раскида уговора о откупу станова брише се у целости.

Члан 6.

У истом Правилнику, исти члан, иста тачка, подтачка 6.2.2 Одељење за имовинско-правне и стамбене послове, Одсек за стамбене послове, радно место под редним бројем 13. шеф Одсека код описа послова, поред постојећег, уписује се:

„води и друге управне поступке по налогу начелника Одељења.“

У осталом делу радно место остаје непромењено.

Члан 7.

У истом Правилнику, исти члан, иста тачка, подтачка 6.2.2 Одељење за имовинско-правне и стамбене послове, Одсек за стамбене послове, радно место под редним бројем 14. управно-правни послови стамбене области, брише се у целости и уместо истог уписује се:

|  |  |  |  |
| --- | --- | --- | --- |
| **14. послови регистрације стамбених заједница - I** | | | |
| ЗВАЊЕ: | виши референт | БРОЈ ИЗВРШИЛАЦА: | 1 |
| Опис послова:  Уношење у базу података имена нових управника стамбених заједница; обављање службене кореспонденције са управницима стамбених заједница и обавештавање надлежних служби о управницима и њиховом мандатима;  Учествовање у припреми документације, за доношење решења о регистрацији управника стамбених заједница и закључака о одбацивању пријаве уз надзор и упутства руководиоца;  Помагање у вођењу Регистра стамбених заједница и њихових управника;  Помагање Регистратору у обезбеђењу законитог, ажурног и тачног вођења Регистра стамбених заједница;  Обавља и друге послове по налогу начелника Одељења. | | | |
| УСЛОВИ:  Стечено средње образовање у четворогодишњем трајању и познавање једноставних метода рада, и поступака које је стечено радним искуством у струци од најмање пет година, положен државни стручни испит, као и вештина да се стечена знања примене. | | | |

Члан 8.

У истом Правилнику, исти члан, иста тачка, подтачка 6.2.3. Одељење за финансије и привреду, Одсек за буџет, код радног места под редним бројем 20. послови припреме и праћења извршења буџета и извештавање, код описа послова, поред постојећег уписује се:

„Припрема и издаје потврде и уверења из области приватног предузетништва заинтересованим странкама и доставља тражене податке надлежним службама у вези са остваривањем права из области приватног предузетништва“.

У осталом делу радно место остаје непромењено.

Члан 9.

У истом Правилнику, исти члан, иста тачка, подтачка 6.2.4. Одељење за општу управу, код радног места под редним бројем 39. послови ажурирања бирачког списка – II, број извршилаца мења се са 2 на 1.

У осталом делу радно место остаје непромењено.

Члан 10.

У истом Правилнику, исти члан, иста тачка, подтачка 6.2.4. Одељење за општу управу, код радног места под редним бројем 40. послови ажурирања бирачког списка – I, број извршилаца мења се са 1 на 2.

У осталом делу радно место остаје непромењено.

Члан 11.

У истом Правилнику, исти члан, иста тачка, подтачка 6.2.5. Одељење за инспекцијске послове, Одсек за управно-правне послове инспекције и извршења, иза радног места под редним бројем 51. извршитељ, уписује се:

|  |  |  |  |
| --- | --- | --- | --- |
| **51.а извршитељ** - I | | | |
| ЗВАЊЕ: | млађи сарадник | БРОЈ ИЗВРШИЛАЦА: | 1 |
| Опис послова:  Пружа подршку у вођењу евиденције решења и закључака достављених на извршење;  Води евиденцију, уз надзор непосредног руководиоца, захтева за спровођење извршења и одговора странкама;  Обавештава све стране у поступку о заказаном административном извршењу и подноси захтев полицији за пружање помоћи ради омогућавања извршења решења;  Присуствује административном извршењу, уз надзор запосленог са вишим звањем, учествује у сачињавању записника о његовом спровођењу са свим подацима потребним за издавање рачуна о насталим трошковима;  Обрађује и чува списе предмета који настају у поступку административног извршења (обавештења, доставнице, дописи закључци и др.);  Спроводи поступак стављања службеног знака „затворено градилиште“ и постављања посебних трака за обезбеђење градилишта;  Обавља и друге послове по налогу шефа Одсека и руководећих запослених. | | | |
| УСЛОВИ:  Стечено високо образовање на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, завршен приправнички стаж и током приправничког стажа стечена вештина да се знања примене. | | | |

Члан 12.

У истом Правилнику, исти члан, иста тачка, подтачка 6.2.6. Одељење за комуналне делатности, заштиту животне средине и координацију инвестиционих пројеката, Одсек за комуналне делатности, код радног места под редним бројем 59. послови у области комуналних делатности, број извршилаца мења се са 2 на 1.

У осталом делу радно место остаје непромењено.

Члан 13.

У истом Правилнику, исти члан, иста тачка, подтачка 6.2.6. Одељење за комуналне делатности, заштиту животне средине и координацију инвестиционих пројеката, Одсек за комуналне делатности, код радног места под редним бројем 62. технички послови уређења јавних површина, број извршилаца мења се са 2 на 1.

У осталом делу радно место остаје непромењено.

Члан 14.

У истом Правилнику, исти члан, иста тачка, подтачка 6.2.6. Одељење за комуналне делатности, заштиту животне средине и координадију инвестиционих пројеката, Одсек за координацију инвестиционих пројектата и заштиту животне средине, иза радног места под бројем 65. послови инвестиционих пројеката - I,уписује се:

|  |  |  |  |
| --- | --- | --- | --- |
| **65.а послови инвестиционих пројеката** - II | | | |
| ЗВАЊЕ: | млађи саветник | БРОЈ ИЗВРШИЛАЦА: | 1 |
| Опис послова:  Учествује уз надзор и упутства руководиоца у изради развојних планова и програма и прати спровођење пројекта развоја Градске општине Звездара;  Учествује у праћењу и реализацији мера за уређење зелених и других јавних површина и спровођење пројеката санације, адаптације и реконструкције (осим капиталних), дечијих вртића и основних школа на територији Градске општине уз надзор непосредног руководиоца;  Сарађује са јавним предузећима у циљу решавања проблема грађана;  Стара се о прибављању дозвола и техничке документације у складу са важећом законском регулативом, за све радове који се изводе на објектима које користи Градска општина Звездара;  Учествује у обиласку терена и формирању интерне базе података о потребама грађана за постављање рампи, рукохвата и осталих елемената за потребе инвалидних лица;  Обавља и друге послове по налогу шефа Одсека и руководећих запослених. | | | |
| УСЛОВИ:  Стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању до најмање четири године, или специјалистичким студијама на факултету, положен државни стручни испит, завршен приправнички стаж и стечена вештина да се знања примене. | | | |

Члан 15.

Овај Правилник ступа на снагу осмог дана од дана објављивања на огласној табли Управе Градске општине Звездара.

О б р а з л о ж е њ е

У складу са потребама и обимом посла у појединим унутрашњим организационим јединицама, урађене су измене и допуне код описа посла и броја извршилаца за поједина радна места, водећи рачуна да се послови из надлежности Управе обављају ажурно и ефикасно, у законом утврђеним роковима, са постојећим службеницима. Такође, измена и допуна Правилника о организацији и систематизацији радних места у Управи Градске општине и Општинском правобранилиштву Градске општине Звездара рађена је сходно предвиђеном Кадровском плану за 2018.годину.

Правилник о измени и допуни Правилника о организацији и систематизацији радних места у Управи Градске општине и Општинском правобранилаштву Градске општине Звездара XI број 06-44/17 донет је на седници Већа Градске општине Звездара дана 25.12.2017. године.

**ПРЕДСЕДНИК ВЕЋА**

**ГРАДСКЕ ОПШТИНЕ ЗВЕЗДАРА**

**Милош Игњатовић, с.р.**

ФМ 1200-2.03 \* Контролисана верзија овог документа налази се у електронској форми на адреси //kabinet/ISO